पाएं अपने शहर की ताज़ा ख़बरें और फ्री ई-पेपरडाउनलोड करें
लॉकडाउन के नियमों को तोड़कर चोरी-छिपे रेडिमेड कपड़ों की बिक्री करते पकड़े जाने पर प्रशासन ने शहर के सदर रोड स्थित तीन दुकानों को सील कर दिया। हालांकि प्रशासन द्वारा खरीदारों को खरी खोटी सुनाकर छोड़ दिया गया। मगर सभी तीनों दुकानों को सील कर इति श्री कर लिया गया। इधर कोरोना की दूसरी लहर के बीच कुछ दुकानदार सहित खरीददारों की गलती विपदा के समय में सभी लोगों पर भारी पड़ती नजर आई। लॉक डाउन निर्देश को दरकिनार कर कपड़ों की बिक्री करने वाले प्रतिष्ठानों में सदर रोड स्थित मेसर्स घर -घराना एवं मेसर्स पोशाक रेडीमेड प्रमुख हैं। छापेमारी के क्रम में जब प्रशासन द्वारा घर -घराना का दुकान को खुलवाया गया तो इस दुकान में तकरीबन 50 ग्राहक अंदर मौजूद थे। खास बात कि उक्त दुकान में बाहर से ताला जड़ दिया गया था। जिससे यह प्रतीत हो रहा था कि दुकान बंद पड़ा है। मगर छापेमारी के दौरान जब दुकान का शटर खुलवाया गया तो खुद पुलिस-प्रशासन के पदाधिकारी हतप्रभ रह गए। मौके पर बीडीओ अमित आनंद, नप के ईओ जयराम प्रसाद, थानाध्यक्ष निर्मल कुमार यादवेंदु, नप कर्मी संजय जायसवाल, शिव शंकर तिवारी, सत्यप्रकाश सहित कनीय पुलिस पदाधिकारी एवं बल मौजूद थे। उक्त कारवाई को लेकर बाजार में बेवजह घूमने वाले सहित अन्य दुकानदारों के बीच हड़कंप मचा रहा। दूसरी ओर सूचना के आलोक में ईओ जयराम प्रसाद स्वयं बाइक से पोशाक रेडिमेड नामक प्रतिष्ठान के पिछले दरवाजे से कपड़े खरीदने के बहाने प्रवेश कर पहले जायजा लिया। जिसके कुछ देर बाद उक्त दुकान में छापेमारी अभियान चलाया गया। इस बावत ईओ ने अगले आदेश तक दोनों दुकाने सील रहने की जानकारी दी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn